title: Решение (ЕС) 2017/886 на Съвета от 22 май 2017 година за назначаване на трима членове и шестима заместник-членове, предложени от Чешката република, в Комитета на регионите

text:
               24.5.2017

               BG

               Официален вестник на Европейския съюз

               L 135/23

         РЕШЕНИЕ (ЕС) 2017/886 НА СЪВЕТА
   от 22 май 2017 година
   за назначаване на трима членове и шестима заместник-членове, предложени от Чешката република, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Чешката република,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Josef NOVOTNÝ и г-жа Jana VAŇHOVÁ се освободиха две места за членове на Комитета на регионите.

               (3)

               След изтичането на мандата, въз основа на който беше предложен г-н Ondřej BENEŠÍK (Councillor of Strání municipality), се освободи едно място за член на Комитета на регионите.

               (4)

               След изтичането на мандата на г-н Jiří BĚHOUNEK, г-н Jan BIRKE, г-н Stanislav MIŠÁK, г-н Martin NETOLICKÝ и г-н Jiří ROZBOŘIL се освободиха пет места за заместник-членове на Комитета на регионите.

               (5)

               С назначаването на г-н Pavel BRANDA за член на Комитета на регионите се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               а)

               за членове:

                           —

                           г-жа Jaroslava POKORNÁ JERMANOVÁ, Zastupitelka Středočeského kraje,

                           —

                           г-н Ondřej BENEŠÍK, Zastupitel Zlínského kraje (промяна в длъжността),

                           —

                           г-н Pavel BRANDA, Zastupitel obce Rádlo,

                     и

               б)

               за заместник-членове:

                           —

                           г-н Zdeněk KARÁSEK, Zastupitel Moravskoslezského kraje,

                           —

                           г-н Pavel PACAL, Zastupitel Kraje Vysočina,

                           —

                           г-н Miroslav KUBÁSEK, Zastupitel Jihomoravského kraje,

                           —

                           г-н Radim SRŠEŇ, Zastupitel Olomouckého kraje,

                           —

                           г-н Věslav MICHALIK, Zastupitel Středočeského kraje,

                           —

                           г-н František JOHN, Zastupitel města Zábřeh.

         Член 2
   Настоящото решение влиза в сила в деня на приемането му.

      Съставено в Брюксел на 22 май 2017 година.

            За Съвета

            Председател

         E. BARTOLO

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: 2014/817/EC: Решение на Европейския парламент и на Съвета от 22 октомври 2014 година за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2014/006 FR/PSA от Франция)

text:
               20.11.2014

               BG

               Официален вестник на Европейския съюз

               L 333/21

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 22 октомври 2014 година
   за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2014/006 FR/PSA от Франция)

      (2014/817/EC)

   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 — 2020 (2), и по-специално член 12 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (3), и по-специално точка 13 от него,
   като взеха предвид предложението от Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден, за да осигурява подкрепа за съкратените работници и самостоятелно заетите лица, чиято дейност е преустановена в резултат на мащабни структурни промени в моделите на световната търговия вследствие на глобализацията, в резултат от продължаващата световна финансова и икономическа криза, която е предмет на разпоредбите на Регламент (ЕО) № 546/2009 на Европейския парламент и на Съвета (4), или в резултат на нова световна финансова и икономическа криза и да се подпомогне реинтеграцията им на пазара на труда.

               (2)

               Както е посочено в член 12 от Регламент (ЕС, Евратом) № 1311/2013, ЕФПГ не може да надхвърля максималния годишен размер от 150 милиона евро (по цени от 2011 г.).

               (3)

               На 25 април 2014 г. Франция подаде заявление за мобилизиране на средства от ЕФПГ във връзка със съкращения в рамките на Peugeot Citroën Automobiles във Франция и представи допълнителна информация съгласно член 8, точка 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, съгласно член 13 от Регламент (ЕС) № 1309/2013.

               (4)

               Поради това следва да бъдат мобилизирани средства от ЕФПГ за предоставянето на финансово участие в размер на 12 704 605 EUR по подаденото от Франция заявление,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2014 година се мобилизират средства от Европейски фонд за приспособяване към глобализацията за осигуряване на сумата от 12 704 605 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 22 октомври 2014 година.

            За Европейския парламент

            Председател

         M. SCHULZ

            За Съвета

            Председател

         B. DELLA VEDOVA

      (1)  ОВ L 347, 20.12.2013 г., стр. 855.

      (2)  ОВ L 347, 20.12.2013 г., стр. 884.

      (3)  ОВ C 373, 20.12.2013 г., стр. 1.

      (4)  ОВ L 167, 29.6.2009 г., стр. 26.


title: Искане за снемане на имунитета на Miloslav Ransdorf Решение на Европейския парламент от 3 февруари 2009 г. относно искане за снемане на имунитета на Miloslav Ransdorf (2008/2176(IMM))

text:
               18.3.2010

               BG

               Официален вестник на Европейския съюз

               CE 67/148

         Искане за снемане на имунитета на Miloslav Ransdorf

      P6_TA(2009)0035

   Решение на Европейския парламент от 3 февруари 2009 г. относно искане за снемане на имунитета на Miloslav Ransdorf (2008/2176(IMM))
   (2010/C 67 E/20)

      Европейският парламент,

               —

               като взе предвид искането за снемане на имунитета на Miloslav Ransdorf, предадено от компетентния орган на Чешката република на 16 юни 2008 г. и обявено в пленарно заседание на 9 юли 2008 г.,

               —

               като изслуша Miloslav Ransdorf съгласно член 7, параграф 3 от своя правилник,

               —

               като взе предвид член 10 от Протокола за привилегиите и имунитетите на Европейските общности от 8 април 1965 г. и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейските общности от 12 май 1964 г. и от 10 юли 1986 г. (1),

               —

               като взе предвид член 27, параграф 4 от Чешката конституция,

               —

               като взе предвид член 6, параграф 2 и член 7 от своя правилник,

               —

               като взе предвид доклада на Комисията по правни въпроси (A6-0008/2009),

               A.

               като има предвид, че Miroslav Ransdorf е член на Европейския парламент, който беше избран в резултат на шестите преки избори, проведени от 10 до 13 юни 2004 г., и като има предвид, че пълномощията му бяха проверени от Парламента на 14 декември 2004 г. (2);

               Б.

               като има предвид, че съгласно член 10 от Протокола за привилегиите и имунитетите на Европейските общности от 8 април 1965 г., по време на сесиите на Европейския парламент неговите членове се ползват на територията на тяхната собствена държава с имунитета, предоставян на членовете на националните парламенти; като има предвид, че не може да има позоваване на имунитета, когато член на Парламента бъде заловен на местопрестъплението; и като има предвид, че няма пречка за Европейския парламент да упражни правото си на снемане на имунитета на негов член;

               В.

               като има предвид, че съгласно член 27, параграф 4 от Чешката конституция, срещу член на Парламента или сенатор не може да бъде възбуждано наказателно преследване без съгласието на камарата, на която е член, и в случай на отказ от страна на съответната камара, наказателното преследване се изключва завинаги;

               1.

               Реши да снеме имунитета на Miloslav Ransdorf;

               2.

               Възлага на своя председател незабавно да предаде настоящото решение и доклада на своята компетентна комисия на съответните органи на Чешката република.

      (1)  Дело 101/63, Wagner с/у Fohrmann и Krier, ССП 1964 г. и Дело 149/85, Wybot с/у Faure и други, ССП 1986 г., стр. 2391.

      (2)  ОВ C 226 Е, 15.9.2005 г., стр. 51.


title: 2011/334/Евратом: РЕШЕНИЕ НА СЪВЕТАот 21 ноември 2006 годинаотносно одобряване на сключването от Комисията на Споразумение за сътрудничество между Европейската общност за атомна енергия, представлявана от Комисията, и правителството на Република Корея в областта на изследванията на енергията от ядрен синтез

text:
               11.6.2011

               BG

               Официален вестник на Европейския съюз

               L 154/1

         Добавка
   Решение 2011/334/Евратом на Съвета се добавя в Специалното издание 2007 г., глава 11, том 87

      РЕШЕНИЕ НА СЪВЕТА
      от 21 ноември 2006 година
      относно одобряване на сключването от Комисията на Споразумение за сътрудничество между Европейската общност за атомна енергия, представлявана от Комисията, и правителството на Република Корея в областта на изследванията на енергията от ядрен синтез
      (2011/334/Евратом)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за създаване на Европейската общност за атомна енергия, и по-специално член 101, параграф 2 от него,
      като взе предвид предложението на Комисията,
      като има предвид, че:

                  (1)

                  Комисията, в съответствие с указанията на Съвета от 14 април 2006 г., проведе преговори по Споразумение за сътрудничество между Европейската общност за атомна енергия, представлявана от Комисията, и правителството на Република Корея в областта на изследванията на енергията от ядрен синтез.

                  (2)

                  Сключването от Комисията на споразумението следва да бъде одобрено,

            РЕШИ:
      Член единствен
      Одобрява сключването от Комисията, от името на Общността, на Споразумение за сътрудничество между Европейската общност за атомна енергия, представлявана от Комисията, и правителството на Република Корея в областта на изследванията на енергията от ядрен синтез.
      Текстът на споразумението е приложен към настоящото решение.

         Съставено в Брюксел на 21 ноември 2006 година.

               За Съвета

               Председател

            U.-M. WIDEROOS

      ПРЕВОД
      СПОРАЗУМЕНИЕ
      за сътрудничество между Европейската общност за атомна енергия, представлявана от Комисията на Европейските общности и правителството на Република Корея, в областта на изследванията на енергията от ядрен синтез
      Европейската общност за атомна енергия (Евратом), представлявана от Комисията на Европейските общности, и правителството на Република Корея (по-нататък наричани общо „Страните“);
      КАТО ИМА ПРЕДВИД че в Рамковото споразумение за търговия и сътрудничество между Европейската общност и нейните държави-членки, от една страна, и Република Корея, от друга страна, от 28 октомври 1996 г., страните се задължават да насърчават сътрудничеството в областта на енергията и опазване на околната среда и по-специално да разработват нови и възобновяеми форми на енергия; както и
      КАТО ЖЕЛАЯТ да продължат да насърчават развитието на енергията от ядрен синтез като потенциално приемлива за околната среда, икономически конкурентноспособна, и на практика неограничен енергиен източник,
      СЕ СПОРАЗУМЯХА ЗА СЛЕДНОТО:
      Член I
      Цел
      Целта на настоящото споразумение е да засили сътрудничеството между страните в областите, обхванати от съответните техни програми за ядрен синтез, на основата на взаимна изгода и всеобща взаимност, за да бъде развито научното разбиране и технологични възможности, лежащи в основата на енергийна система на ядрен синтез.
      Член II
      Области на сътрудничество
      Областите на сътрудничество съгласно настоящото споразумение могат да включват следното:

                  а)

                  токамаци, включващи големите проекти на настоящото поколение и дейности, свързани с тези на следващото поколение;

                  б)

                  алтернативи на токамаци;

                  в)

                  технология за магнитен синтез на енергия;

                  г)

                  теория за плазмата и приложна физика на плазмата;

                  д)

                  програмни политики и планове; както и

                  е)

                  други области, взаимно писмено договорени между страните, дотолкова доколкото те са включени в техните съответни програми.

            Член III
      Форми на сътрудничество
      1.   Формите на сътрудничество съгласно настоящото споразумение могат да включват, но не се ограничават до следното:

                  а)

                  обмен и предоставяне на информация и данни за научни и технически дейности, развитие, практики и резултати, и програмни политики и планове, включително обмен на поверителна информация в рамките и условията съгласно членове VI и VII;

                  б)

                  обмен на научни работници, инженери и други специалисти за договорени периоди от време с цел участие в експерименти, анализи, дизайн и други научни и развойни дейности съгласно член VIII;

                  в)

                  организиране на семинари и други срещи за обсъждане и обмен на информация по съгласувани теми в областите, изброени в член II, и за определяне на действия за сътрудничество, които могат да бъдат ползотворно предприети съгласно член V;

                  г)

                  обмен и предоставяне на образци, материали, оборудване (инструменти и компоненти) за експерименти, тестове и оценка съгласно членове IX и X;

                  д)

                  реализиране на съвместни проучвания, проекти или експерименти, включително съвместния им дизайн, конструиране и осъществяване;

                  е)

                  създаване на връзки между данните като, но без да се ограничават до, инструменти за дистанционен анализ на данни; както и

                  ж)

                  други специфични форми на сътрудничество по взаимно писмено съгласие на страните.

            2.   Страните координират дейностите, по целесъобразност, съгласно настоящото споразумение, с други международни научни и развойни дейности в областта на ядрения синтез, за да минимизират дублирането на усилията.
      Разпоредбите на настоящото споразумение не засягат съществуващи или бъдещи споразумения за сътрудничество между страните.
      Член IV
      Координационен комитет и изпълнителни секретари
      1.   Страните създават координационен комитет, който да координира и наблюдава изпълнението на дейностите съгласно настоящото споразумение. Всяка страна определя равен брой членове на Координационния комитет и определя един от тях като ръководител на своята делегация. Координационният комитет заседава годишно, последователно в Република Корея и в Европейския съюз, или по друго договорено време и на други места. Ръководителят на делегацията на страната домакин ръководи заседанието.
      2.   Координационният комитет прави преглед на напредъка и плановете на дейностите съгласно настоящото споразумение и предлага, координира и одобрява бъдещите дейности по сътрудничеството, които са в обхвата на настоящото споразумение по отношение на техническите заслуги и нивото на положените усилия за осигуряване на взаимна изгода и всеобща взаимност в рамките на споразумението.
      3.   Всички решения на координационния комитет се вземат с консенсус.
      4.   Всяко страна посочва поименно един изпълнителен секретар, който да действа от нейно име по време на периодите между заседанията на координационния комитет, по всички въпроси относно сътрудничеството съгласно настоящото споразумение. Изпълнителните секретари отговарят за ежедневното управление на сътрудничеството.
      Член V
      Изпълнение
      1.   Всяка от страните определя съответните участници за изпълнение на дейностите съгласно настоящото споразумение.
      2.   Когато координационният комитет одобри съвместна дейност, той одобрява, когато е необходимо, проектоплан към настоящото споразумение и в съответствие с неговите условия.
      3.   Всеки проектоплан посочва участниците, определени да изпълнят проекта, и включва подробни разпоредби за прилагането на съвместната дейност, включва, но не се ограничава до, техническия обхват, управлението, приложимата отговорност за обеззаразяване, обмен на поверителна информация, обмен на оборудване, третиране на интелектуалната собственост, общи разходи, поделяне на разходите и график, по целесъобразност.
      Член VI
      Наличие и разпространяване на информация
      1.   В съответствие с приложимите законови и подзаконови актове и разпоредбите на настоящото споразумение, всяка от страните и посочените от нея лица се задължават да осигурят свободен достъп на другата страна и посочените от нея лица до всяка информация, която е на нейно разположение и която се изисква за изпълнението на съвместните дейности съгласно настоящото споразумение.
      2.   Страните и посочените от тях лица поддържат възможно най-широкото разпространение на информация, която те имат правото да разпространяват, с която разполагат или до която имат достъп, и която е развита или съвместно или за която има намерение да бъде предоставена или обменена съгласно настоящото споразумение, при спазване на необходимостта от защита на поверителната информация и необходимостта от защита на интелектуалната собственост, създадена или предоставена съгласно настоящото споразумение.
      3.   Информация, предадена от едната страна на другата страна съгласно настоящото споразумение, е точна, доколкото е известно и доколкото вярва в нея предаващата страна, но предаващата страна не гарантира доколко информацията е подходяща за каквато и да е специфична цел или използване от получаващата страна или всяка друга трета страна. Съвместно развита информация от страните следва да бъде точна доколкото е известно и доколкото вярват в нея и двете страни. Нито една от страните не гарантира точността на съвместно развитата информация или доколко тя е подходяща за каквато и да е специфична цел или използване от която и да е страна или която и да е трета страна.
      Член VII
      Интелектуална собственост
      Защитата и даването на право върху интелектуална собственост, създадена или предоставена в процеса на съвместни дейности съгласно настоящото споразумение, се ръководят от разпоредбите на приложение A, което представлява неразделна част от настоящото споразумение и се прилагат за всички дейности, извършени съгласно настоящото споразумение.
      Член VIII
      Обмен на персонал
      Следните разпоредби се прилагат по отношение на обмена на персонал между страните или посочените от тях лица съгласно настоящото споразумение:

                  а)

                  всяка страна осигурява избора на квалифициран персонал с необходимите умения и компетентност за извършването на планираните дейности съгласно настоящото споразумение. Всеки подобен обмен на персонал се съгласува взаимно предварително чрез размяна на писма между страните, като се позовават на настоящото споразумение и съответните му разпоредби относно интелектуалната собственост както и на съответната съвместна дейност;

                  б)

                  всяка страна отговаря за възнагражденията, застраховките, и паричните надбавки, които се изплащат на персонала, участващ в обмена;

                  в)

                  изпращащата страна заплаща пътните и дневни разходи за персонала, участващ в обмена, който се настанява в помещения на приемащата страна, освен ако е договорено друго;

                  г)

                  приемащата страна урежда подходящо настаняване на персонала на другата страна, участващ в обмена (и на роднините, включени в домакинство на съответния член на персонала) на взаимно приемлива реципрочна основа.

                  д)

                  приемащата страна осигурява необходимото съдействие, в рамките на съответните законови и подзаконови актове, на персонала на другата страна, участващ в обмена, по отношение на административни формалности (т.е. получаване на визи);

                  е)

                  всяка страна гарантира, че персонала, участващ в обмена, отговаря на общите правила за работа и разпоредби за безопасност, които са в сила в учреждението на приемащата страната;

                  ж)

                  всяка страна може, на свои разноски, да наблюдава конкретни тестове или аналитична работа на другата страна в областите на сътрудничество, определени в член II. Такива наблюдения могат да бъдат осъществявани под формата на посещения на персонал, след предварително одобрение от приемащата страна за всеки конкретен случай.

            Член IX
      Обмен на оборудване, мостри и т.н.
      В случай на обмен, отдаване под наем или доставка от едната страна или посочени от нея лица на другата страна или посочени от нея лица, на оборудване, инструменти, образци, материали или необходими резервни части (по-нататък наричани „оборудването и т.н.“) се прилагат следните разпоредби, свързани с транспортирането и използването на оборудването и т.н.:

                  а)

                  Изпращащата страна предоставя възможно най-бързо подробен списък с оборудването и т.н., което ще бъде предоставено, със съответните спецификации, техническа и информационна документация;

                  б)

                  оборудването и т.н., доставено от изпращащата страна остава негова собственост и се връща обратно на изпращащата страна на датата, определена от координационния комитет, освен ако е договорено друго в проектоплана, посочен в член V;

                  в)

                  оборудването и т.н. се пуска в действие в учреждението на приемащата страна само по взаимно съгласие на страните; както и

                  г)

                  приемащата страна предоставя необходимите помещения за оборудването и т.н. и осигурява електрическо захранване, вода, газ и т.н., съгласно техническите изисквания, които се договарят взаимно от страните.

            Член X
      Общи разпоредби
      1.   Всяка страна провежда дейностите, предвидени в настоящото споразумение, при спазване на нейните приложими законови и подзаконови актове, и предоставя ресурси, в зависимост от наличието на подходящи финансови средства.
      2.   Освен ако е изрично договорено друго в писмена форма от страните, всички разходи, получени в резултат на сътрудничеството по настоящото споразумение се поемат от страната, която ги е направила.
      3.   Всички въпроси по тълкуване или прилагане, които се отнасят до настоящото споразумение и възникват в неговия срок на действие, се разрешават чрез договаряне между страните.
      4.   Настоящото споразумение се прилага, доколкото се засяга Евратом, на териториите, за които се прилага Договорът за създаване на Евратом и на териториите на участващите държави в програмата за ядрен синтез на Евратом като напълно асоциирани трети държави.
      Член XI
      Срок, изменение и прекратяване
      1.   Настоящото споразумение влиза в сила на датата, на която страните писмено взаимно се уведомяват, че съответните им вътрешни процедури, необходими за влизане в сила на споразумението, са изпълнени и остава в сила за срок от 5 (пет) години. Освен ако една от страните уведоми писмено другата страна за намерението си да прекрати настоящото споразумение най-малко шест месеца преди изтичането на неговия срок, настоящото споразумение автоматично се продължава за допълнителен срок от 5 (пет) години.
      2.   Настоящото споразумение може да бъде изменяно само с писменото съгласие на страните.
      3.   Всички съвместни усилия и експерименти, които не са завършени при приключването или изтичането на настоящото споразумение могат да продължат до тяхното приключване съгласно условията на настоящото споразумение.
      4.   Настоящото споразумение и всеки проектоплан, сключени съгласно настоящото споразумение, могат да бъдат прекратени по всяко време от всяка една от страните след предварително шестмесечно писмено предизвестие от страната, която иска прекратяването на настоящото споразумение или проектоплан. Подобно прекратяване не трябва да нарушава правата, които могат да произтекат съгласно настоящото споразумение или проектоплан, за всяка страна до датата на прекратяването.
      5.   Настоящото споразумение е съставено в два екземпляра на 21 езика (корейски, английски, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, словашки и словенски, унгарски, фински, френски, чешки и шведски). Версиите на английски и корейски език са автентични.

         В доказателство на което долуподписаните, надлежно оправомощени за тази цел, полагат подписите си под настоящото споразумение.
         Съставено в Брюксел на двадесет и втори ноември две хиляди и шеста година, в две копия, на английски и корейски език.

            ЗА ЕВРОПЕЙСКАТА ОБЩНОСТ ЗА АТОМНА ЕНЕРГИЯ, ПРЕДСТАВЛЯВАНА ОТ КОМИСИЯТА НА ЕВРОПЕЙСКИТЕ ОБЩНОСТИ

            ЗА ПРАВИТЕЛСТВОТО НА РЕПУБЛИКА КОРЕЯ

      ПРИЛОЖЕНИЕ A

         ПРАВА НА ИНТЕЛЕКТУАЛНА СОБСТВЕНОСТ

      Права на интелектуална собственост, създадени или предоставени съгласно настоящото споразумение, се определят, както следва:
      I.   Прилагане

      Настоящото приложение се прилага за всички съвместни дейности, предприети съгласно настоящото споразумение, освен ако изрично е договорено друго.
      II.   Собственост, разпределение и упражняване на правата

      А.   За целите на настоящото споразумение терминът „интелектуална собственост“ има значението, дадено в член 2 от Конвенцията за учредяване на Световната организация за интелектуална собственост, съставена в Стокхолм на 14 юли 1967 г.
      Б.   Настоящото приложение се отнася до разпределението на права, ползи и роялти между страните. Всяка страна осигурява възможност другата страна да получи правата на интелектуална собственост, предоставени ѝ съгласно настоящото приложение. Настоящото приложение не променя, нито нарушава разпределението на права, ползи и роялти между страните и нейните граждани, което се определя от законите и практиките на тази страна.
      В.   Прекратяването или изтичането на настоящото споразумение не засяга правата или задълженията по настоящото приложение.

                  (1)

                  Когато се касае за съвместни дейности между страните, интелектуалната собственост, произтичаща от съвместна изследователска дейност, а именно изследвания, подкрепени от двете страни, се разработват в план за технологично управление (ПТУ), съгласно следните принципи:

                              а)

                              Страните се уведомяват взаимно в рамките на разумен срок относно всякакви права върху интелектуална собственост, възникнали по настоящото споразумение (или съответни договорености за изпълнение).

                              б)

                              Освен ако е договорено друго, правата и ползите във връзка с интелектуалната собственост, създадена по време на съвместни изследвания, подлежат на използване и от двете страни без териториално ограничение.

                              в)

                              Всяка страна търси защита на интелектуалната собственост, за която получава права и ползи съгласно ПТУ, своевременно.

                              г)

                              Всяка страна притежава неизключителна, неотменима, освободена от роялти лицензия за използване на всяка произтичаща от настоящото споразумение интелектуална собственост само за изследователски цели.

                              д)

                              Гостуващите изследователи, участвали в създаването на интелектуална собственост, получават права върху интелектуална собственост и дялове от роялти, спечелени от институциите домакини от лицензирането на подобни права на интелектуална собственост съгласно политиката на институциите домакини. Всяка страна предоставя на гостуващите изследователи третиране, еднакво с прилаганото към собствените си граждани, по отношение на предоставянето на гореупоменатите права на интелектуална собственост и дялове от роялти. В допълнение, всеки гостуващ изследовател, определен като откривател, има правото на третиране като гражданин на страната домакин по отношение възнаграждения, бонуси, ползи и всякакви други награди, съгласно политиката на институцията домакин и съответното приложимо законодателство на страните.

                  (2)

                  В случая на съвместни дейности, различни от изследователските дейности, попадащи под разпоредбите на параграф II.Г, параграф 1, до степен, изискуема от нейните законови и подзаконови актове, всяка страна изисква всички нейни участници да сключат изрични споразумения относно осъществяването на съвместна изследователски дейности и съответните права и задължения на участниците. По отношение на интелектуалната собственост, споразуменията се отнасят обикновено, освен всичко друго, до собственост, защита, права за ползване с изследователски цели, използване и разпространяване, включително договорености за съвместно публикуване, правата и задълженията на гостуващите учени и процедурите за уреждане на спорове. Договореностите могат също така да обхващат предстояща и предходна информация, лицензиране и доставки.

            Д.   Докато поддържа условията на конкуренция в области, засегнати от настоящото споразумение, всяка страна се ангажира да осигури, че правата получени съгласно настоящото споразумение и договореностите, направени в съответствие с него, се упражняват по начин, който насърчава по-специално (i) използването на създадената информация, или предоставянето ѝ по друг начин съгласно настоящото споразумение и нейното разпространение, доколкото то е в съответствие с условията, постановени в настоящото споразумение, разпоредбите на раздел IV от него и всички правила, които могат да бъдат в сила съгласно вътрешните закони на страните за управление на използването на чувствителна или конфиденциална информация в областта на ядрената енергия, и (ii) приемането и прилагането на международни стандарти.
      III.   Произведения, защитени с авторски права

      В съответствие с условията на настоящото споразумение, принадлежащите на страните авторски права се третират съгласно споразумението за свързаните с търговията аспекти на правата за интелектуална собственост, управлявано от Световната търговска организация.
      IV.   Научна литература

      При условие на спазване на третирането, предвидено за поверителна информация в раздел V, се прилагат следните процедури:

                  А.

                  Всяка страна има право на неизключителна, неотменима, освободена от роялти лицензия във всички държави с правото да превежда, възпроизвежда и публично да разпространява информация, съдържаща се в научно-технически списания, статии, отчети, книги или други медии, пряко произтичаща от съвместните проучвания по настоящото споразумение, извършвани от страните или от тяхно име.

                  Б.

                  Във всички публично разпространени копия на съставена съгласно настоящата разпоредба авторска творба се посочват имената на авторите на творбата, освен ако съответният автор изрично откаже това. Те следва също така да съдържат на видно място потвърждение за общата подкрепа от страните.

            V.   Поверителна информация

      А.   Документна поверителна информация

                  (1)

                  Всяка страна посочва възможно най-рано информацията, която желае да остане поверителна във връзка с настоящото споразумение, като вземат предвид, inter alia, следните критерии:

                              а)

                              информацията е секретна в смисъл, че като цяло или в точната си конфигурация или сглобяване на съответните си елементи, не е общоизвестна или леснодостъпна чрез законни средства;

                              б)

                              информацията има действителна или потенциална търговска стойност поради своята секретност; и

                              в)

                              по отношение на информацията са били предприети основателни при дадените обстоятелства мерки от лицето, което има законен контрол над нея, с цел запазване на нейната секретност.

                        Страните могат в определени случаи да се договорят, освен ако е посочено друго, части или цялата информация, предоставена, обменена или създадена в процеса на съвместна научна работа съгласно настоящото споразумение, да не се разкрива.

                  (2)

                  Всяка страна следи поверителната информацията, която по силата на настоящото споразумение не трябва да се разпространява, и привилегирования характер, който тя придобива поради този факт, да се признава незабавно от другата страна, въз основа например на даден знак или подходяща бележка. Това се прилага също така за всяко възпроизвеждане на споменатата информация, изцяло или частично.
                  Страна или участник, които получават поверителна информация съгласно настоящото споразумение зачитат привилегированото ѝ естество. Тези ограничения автоматично се прекратяват когато тази информация се разкрие от собственика ѝ без ограничения.

                  (3)

                  Предоставена по настоящото споразумение поверителна информация може да бъде разпространена от приемащата страна на нейни служители, включително подизпълнители и други участващи служби на страната, упълномощени във връзка с конкретните цели на текущите съвместни проучвания, на принципа на необходимост на информацията, при условие че всяка така разпространена поверителна информация се защитава съгласно настоящото приложение и в степента, определена в законовите и подзаконовите актове на всяка от страните, и е лесно разпознаваема като такава, както е посочено по-горе.

            Б.   Недокументна поверителна информация
      Недокументна поверителна информация или друга конфиденциална или привилегирована информация, предоставена по време на семинари и други срещи, организирани съгласно настоящото споразумение, или информация, произтичаща от зачисляването на персонал, използване на съоръжения, или съвместни проекти, се третира от страните или посочените от тях лица съгласно принципите, посочени за документната информация в настоящото споразумение, при условие все пак, че получателят на подобна поверителна или друга конфиденциална или привилегирована информация е запознат писмено с конфиденциалния характер на съобщената информация не по-късно от момента, когато е направено съобщението.
      В.   Контрол
      Всяка страна се стреми да гарантира, че поверителната информация, която тя е получила по настоящото споразумение, подлежи на предвидения в него контрол. Ако една от страните разбере, че няма да може или е разумно да се очаква, че няма да може да спази разпоредбите за неразпространение, предвидени в параграфи A и Б по-горе, тя незабавно информира другата страна. След това страните провеждат консултации за да определят подходяща посока на действие.
      VI.   Разрешаване на спорове, нови видове интелектуална собственост и непредвидена интелектуална собственост

      А.   Споровете между страните относно интелектуална собственост се разрешават в съответствие с член X, параграф 3 от настоящото споразумение.
      По взаимно съгласие на страните обаче, такъв спор може да бъде отнесен до международен арбитражен съд за задължителен арбитраж съгласно приложимите правила на международното право. Ако не е предвидено друго се прилагат правилата на Комисията по международно търговско право към Организацията на обединените нации (UNCITRAL).
      Б.   В случай че някоя от страните стигне до заключението, че съвместната дейност, предприета по силата на настоящото споразумение, може да доведе до нов вид интелектуална собственост, който не е включен в план за технологично управление или споразумение между посочените участници, или ако възникнат други непредвидени трудности, страните незабавно започват дискусии с цел гарантиране, че за защитата, използването и разпространението на въпросната интелектуална собственост са предвидени адекватни разпоредби в съответните им територии.


title: Решение (ЕС) 2015/41 на Европейския парламент и на Съвета от 17 декември 2014 година за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2013/006 PL/Fiat Auto Poland S.A., подадено от Полша)

text:
               14.1.2015

               BG

               Официален вестник на Европейския съюз

               L 8/12

         РЕШЕНИЕ (ЕС) 2015/41 НА ЕВРОПЕЙСКИЯ ПАРЛАМЕНТ И НА СЪВЕТА
   от 17 декември 2014 година
   за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
   (заявление EGF/2013/006 PL/Fiat Auto Poland S.A., подадено от Полша)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (1), и по-специално член 12, параграф 3 от него,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (2), и по-специално член 23, втора алинея от него,
   като взеха предвид Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (3), и по-специално член 12 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (4), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията („ЕФПГ“) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               Както е посочено в член 12 от Регламент (ЕС, Eвратом) № 1311/2013, ЕФПГ не може да надхвърля максималния годишен размер от 150 млн. евро (по цени от 2011 г.).

               (3)

               На 29 юли 2013 г. Полша подаде заявление за мобилизиране на средства от ЕФПГ във връзка със съкращения в предприятието Fiat Auto Poland S.A. и 21 доставчици и производители надолу по веригата и го допълва с допълнителна информация до 16 юни 2014 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Поради това Комисията предлага да бъдат мобилизирани средства в размер на 1 259 610 EUR.

               (4)

               С оглед на гореизложеното следва да бъдат мобилизирани средства от ЕФПГ за предоставяне на финансово участие по заявлението, подадено от Полша,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2014 година се мобилизират средства от Европейския фонд за приспособяване към глобализацията за предоставяне на сумата от 1 259 610 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 17 декември 2014 година

            За Европейския парламент

            Председател

         M. SCHULZ

            За Съвета

            Председател

         B. DELLA VEDOVA

      (1)  ОВ L 406, 30.12.2006 г., стр. 1.

      (2)  ОВ L 347, 20.12.2013 г., стр. 855.

      (3)  ОВ L 347, 20.12.2013 г., стр. 884.

      (4)  ОВ C 373, 20.12.2013 г., стр. 1.


title: Решение на Комисията от 2 октомври 1997 година за изменение на Решение 93/53/ЕИО относно учредяването на научен комитет за наименованията за произход, географските указания и сертификатите за специфичен характер (текст от значение за ЕИП)

text:
Важна правна забележка

|

31997D0656

Официален вестник n° L 277 , 10/10/1997 стр. 0030 - 0030 специално чешко издание глава 3 том 22 стр. 5  - 5 специално испанско издание глава 3 том 22 стр. 5  - 5 специално унгарско издание глава 3 том 22 стр. 5  - 5 специално литвийско издание глава 3 том 22 стр. 5  - 5 LV.ES глава 3 том 22 стр. 5  - 5 MT.ES глава 3 том 22 стр. 5  - 5 PL.ES глава 3 том 22 стр. 5  - 5 SK.ES глава 3 том 22 стр. 5  - 5 специално словенско издание глава 3 том 22 стр. 5  - 5

		19971002Решение на Комисиятаот 2 октомври 1997 годиназа изменение на Решение 93/53/ЕИО относно учредяването на научен комитет за наименованията за произход, географските указания и сертификатите за специфичен характер(текст от значение за ЕИП)(97/656/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че условията, които членовете на комитета трябва да спазват при изпълнение на функциите им, следва да бъдат уточнени,РЕШИ:Единствен членРешение 93/53/ЕИО се изменя както следва:1. В член 6, параграф 1 текстът на първото изречение се заменя със следния текст:"Членовете се назначават за срок от три години."2. Член 6, параграф 2 се заменя със следния текст:"2. След изтичане на периода от три или от две години, според случая, членовете, председателят и заместник-председателят остават на длъжност, докато не бъдат заместени или до подновяването на мандата им."3. Член 9 се заменя със следния текст:"Член 91. Без да се засягат разпоредбите на член 214 от Договора, членовете на комитета са длъжни да не разпространяват сведения, които са им станали известни по време на работата на комитета, когато представителят на Комисията ги информира, че исканото становище засяга материя, имаща поверителен характер.2. Те не могат нито по време, нито след техния мандат да използват сведенията, които са узнали в качеството им на членове на комитета, за професионални цели."4. Добавя се член 10:"Член 10Членовете избягват всякакъв конфликт на интереси при изпълнение на своите функции."Съставено в Брюксел на 2 октомври 1997 година.За КомисиятаFranz FischlerЧлен на Комисията--------------------------------------------------


title: Решение на Комисията от 1 юни 2015 година за създаване на форум на високо равнище за подобряване на функционирането на веригата на доставки на храни

text:
               2.6.2015

               BG

               Официален вестник на Европейския съюз

               C 179/3

         РЕШЕНИЕ НА КОМИСИЯТА
   от 1 юни 2015 година
   за създаване на форум на високо равнище за подобряване на функционирането на веригата на доставки на храни
   (2015/C 179/03)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               Член 173, параграф 1 от Договора възлага на Съюза и на държавите членки задачата да осигурят наличието на необходимите условия за конкурентоспособност на промишлеността на Съюза, по-специално като поощряват среда, която е благоприятна за сътрудничеството между предприятията. В частност, член 173, параграф 2 приканва държавите членки да извършват консултации помежду си, като поддържат връзка с Комисията, когато е необходимо, за да координират действията си в сферата на промишлеността. Комисията може да предприема всякакви полезни инициативи за насърчаване на това координиране.

               (2)

               През 2010 г. Комисията създаде експертна група — форум на високо равнище за по-добре функционираща верига на доставките на храни (наричан по-нататък „форумът“), с цел да подпомага Комисията при разработването на стабилна промишлена политика в аграрно-хранителния сектор, следвайки препоръката на групата на високо равнище по въпросите на конкурентоспособността на аграрно-хранителната промишленост и изпълнявайки инициативите, определени в съобщението от 2009 г. „По-добре функционираща верига на предлагането на храни в Европа“.

               (3)

               До 2014 г. форумът на високо равнище за по-добре функционираща верига на доставките на храни е допринесъл за обширен анализ на основните фактори, определящи конкурентоспособността на цялата верига на доставки на храни, като за целта е бил приет цялостен подход. В анализа се признава необходимостта от съгласуваност между всички области на политиката, които засягат хранителната верига на Съюза и по-специално в областта на: селското стопанство, безопасността на храните, храненето и здравето, околната среда, търговията, финансовите пазари, изследванията и иновациите, промишлената политика в по-общ план.

               (4)

               В заключителния си доклад от 15 октомври 2014 г. 47-те членове на форума единодушно поискаха от Комисията да предостави нов мандат на форума да продължи конструктивния диалог сред европейските частни и публични заинтересовани страни по ключови въпроси на политиката, както и по нови предизвикателства, които засягат конкурентоспособността на цялата верига на доставки на храни.

               (5)

               Окончателният доклад дава препоръки за различните въпроси, които да са обект на обсъждания и инициативи на следващия форум, като конкурентоспособността и малките и средните предприятия; търговски практики между стопански субекти; вътрешен пазар; достъп до пазара; устойчиво развитие; социално измерение; новаторство; цени. Други теми, свързани с конкурентоспособността на веригата на доставки на храни също могат да бъдат в центъра на дейността на форума в бъдеще.

               (6)

               Поради това работата на форума следва да продължи.

               (7)

               Членството във форума следва да е отворено за национални органи от всички държави членки, за да се улесни обменът на добри практики; съответните заинтересовани страни от промишлеността и гражданското общество, по-специално представители на потребителите, профсъюзи и неправителствени организации. Представителството на частни организации следва да бъде установено въз основа на публична покана за представяне на кандидатури, за да се осигури балансирано представителство на заинтересованите страни,

               (8)

               Следва да бъдат предвидени правила за разкриването на информация от членовете на форума, без да се засягат правилата на Комисията относно сигурността, определени в приложението към Решение 2001/844/ЕО, ЕОВС, Евратом на Комисията (1).

               (9)

               Личните данни следва да се обработват в съответствие с Регламент (ЕО) № 45/2001 на Европейския парламент и на Съвета (2).

               (10)

               Целесъобразно е да се определи срок за прилагането на настоящото решение. Комисията ще прецени своевременно необходимостта от евентуално удължаване на срока,

         РЕШИ:
   Член 1
   Предмет
   С настоящото, от датата на приемане на настоящото решение се създава форум на високо равнище за подобряване на функционирането на веригата на доставки на храни, наричан по-нататък „форумът“.
   Член 2
   Задачи
   Форумът подпомага Комисията при разработването на промишлена политика в аграрно-хранителния сектор и при разработването на съответните мерки на политиката, които допринасят за по-доброто функциониране на веригата на доставки на храни. За тази цел и въз основа на препоръките от окончателния доклад на форума, приет на 15 октомври 2014 г., той се съсредоточава върху обсъждане на съответни теми, като:

               —

               конкурентоспособност на хранителната верига и МСП,

               —

               търговски практики между стопански субекти,

               —

               вътрешен пазар

               —

               достъп до пазара и търговия,

               —

               устойчивост,

               —

               социално измерение,

               —

               новаторство,

               —

               цени,

               —

               бъдещи предизвикателства, които оказват влияние върху конкурентоспособността на веригата на доставки на храни.

         Член 3
   Консултации
   За изготвянето на нови препоръки Комисията може също така да се консултира с форума по отношение на всеки друг въпрос, свързан с функционирането на веригата на доставки на храни на вътрешния пазар.
   Член 4
   Състав и назначаване
   1.   Форумът се състои от не повече от 50 членове.
   2.   Форумът включва следните членове:

               а)

               национални органи на държавите членки, отговарящи на министерско равнище за хранително-вкусовия отрасъл;

               б)

               организации, участващи активно в аграрно-хранителния отрасъл и в търговията и разпространението на аграрно-хранителни продукти в Съюза;

               в)

               асоциации и федерации от ЕС, представляващи отраслите на селското стопанство, хранително-вкусовата промишленост и търговията и разпространението на аграрно-хранителни продукти в Съюза;

               г)

               неправителствени организации с опит по въпроси, свързани с веригата на доставки на храни.

         3.   Националните органи на държавите членки определят свой представител в състава на подготвителната група по член 5, параграф 2.
   Останалите членове се назначават от генералния директор на Генерална дирекция „Вътрешен пазар, промишленост, предприемачество и МСП“ от организации с опит в областите, посочени в членове 2 и 3, и които са отговорили на поканата за представяне на кандидатури. Тези организации номинират свои представители във форума и в подготвителната група по член 5, параграф 2.
   Комисията може да отхвърли представител, номиниран от организация, ако въз основа на основателни съображения, посочени в процедурния правилник на групата счете, че назначението не е подходящо. В такива случаи към съответната организация се отправя искане да номинира друг представител.
   4.   Членовете на групата се назначават за целия срок на прилагане на настоящото решение. Те остават на длъжност, докато не бъдат заменени в съответствие с параграф 5 или докато не изтече мандатът им.
   5.   Членове могат да се заменят до края на мандата им във всеки от следните случаи:

               а)

               когато подадат оставка;

               б)

               когато повече не са в състояние да допринасят ефективно за работата на форума;

               в)

               когато не отговарят на разпоредбата на член 339 от Договора.

         6.   Имената на членовете се публикуват на уебсайта на Генерална дирекция „Вътрешен пазар, промишленост, предприемачество и МСП“ и в Регистъра на Комисията на експертните групи и другите подобни организации (наричан по-нататък „регистърът“).
   Имената на членовете се получават, управляват и публикуват в съответствие с Регламент (ЕО) № 45/2001.
   Член 5
   Работа
   1.   Форумът се председателства от представител на Комисията. Форумът изготвя окончателен доклад за дейността си, адресиран до Комисията.
   2.   Подготвителна група, наричана по-нататък „групата на шерпите“, подготвя обсъжданията, документите за позицията и становищата с оглед изготвянето на окончателния доклад на форума. „Групата на шерпите“ се състои от висши представители на всеки от членовете на форума. Тя се председателства от представител на Комисията.
   3.   Със съгласието на службите на Комисията форумът може да създаде подгрупи, които да разглеждат конкретни въпроси въз основа на мандат, определен от форума или от „групата на шерпите“. Такива подгрупи се разпускат веднага щом мандатът им приключи.
   4.   На временна основа представителят на Комисията може да покани експерти със специфична компетентност по даден въпрос от дневния ред, които да участват в работата на форума, на „групата на шерпите“ или на дадена подгрупа. В допълнение, представителят на Комисията може да предостави статут на наблюдател на лица, на организации, както са определени в правило 8, точка 3 от хоризонталните правила за експертните групи, и на държави кандидати.
   5.   Заседанията на форума, на „групата на шерпите“ и на подгрупите обикновено се провеждат в помещенията на Комисията. Комисията осигурява секретарските услуги. На заседанията на форума, на „групата на шерпите“ и на подгрупите могат да присъстват и други служители на Комисията, проявяващи интерес към тяхната работа.
   6.   Членовете на форума, техните представители в „групата на шерпите“ и в подгрупите, както и поканените експерти и наблюдатели спазват задълженията за запазване на професионална тайна, предвидени в Договорите, и правилата за изпълнението им, както и правилата на Комисията по отношение на сигурността във връзка със защитата на класифицираната информация на Съюза, предвидени в приложението към Решение 2001/844/ЕО, ЕОВС, Евратом. При неспазване от тяхна страна на тези задължения Комисията може да предприеме съответните мерки.
   7.   Комисията публикува всички съответни документи относно дейностите, извършени от форума (като програми, протоколи от заседания и становища на участниците) в регистъра, или чрез препратка от регистъра към специално посветен уебсайт. Даден документ не се публикува, когато оповестяването му би засегнало защитата на обществени или частни интереси, както е определено в член 4 от Регламент (ЕО) № 1049/2001 на Европейския парламент и на Съвета (3).
   Когато е необходимо Комисията може да преведе всички или част от тези документи на всички официални езици на Съюза.
   Член 6
   Разходи за заседанията
   1.   Участниците в дейностите на форума, „групата на шерпите“ и подгрупите не получават възнаграждение за услугите, които предоставят.
   2.   Пътните и режийните разходи на участниците в дейностите на форума, „групата на шерпите“ и подгрупите се възстановят от Комисията в съответствие с разпоредбите, действащи в Комисията.
   3.   Тези разходи се възстановяват в рамките на наличните бюджетни кредити, разпределени по годишната процедура за разпределение на ресурсите.
   Член 7
   Приложимост
   Срокът на действие на настоящото решение изтича на 31 декември 2019 г.

      Съставено в Брюксел на 1 юни 2015 година.

            За Комисията

         Elżbieta BIEŃKOWSKA

            Член на Комисията

      (1)  Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник (ОВ L 317, 3.12.2001 г., стр. 1).

      (2)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (3)  Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стр. 43).


title: 2010/527/ЕС: Решение на Европейския парламент от 5 май 2010 година относно приключването на сметките на Европейския център за мониторинг на наркотици и наркомании за финансовата 2008 година

text:
               25.9.2010

               BG

               Официален вестник на Европейския съюз

               L 252/163

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно приключването на сметките на Европейския център за мониторинг на наркотици и наркомании за финансовата 2008 година
   (2010/527/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския център за мониторинг на наркотици и наркомании за финансовата 2008 година,
   като взе предвид доклада на Сметната палата относно годишните отчети на Европейския център за мониторинг на наркотици и наркомании за финансовата 2008 година, придружен от отговорите на Центъра (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (преработен) (3), и по-специално член 15 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A7-0067/2010),

               1.

               Одобрява приключването на сметките на Европейския център за мониторинг на наркотици и наркомании за финансовата 2008 година.

               2.

               Възлага на своя председател да предаде настоящото решение на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  OJ C 304, 15.12.2009 г., стр. 148.

      (2)  OJ L 248, 16.9.2002 г., стр. 1.

      (3)  OJ L 376, 27.12.2006 г., стр. 1.

      (4)  OJ L 357, 31.12.2002 г., стр. 72.


title: Решение на Европейския парламент от 5 май 2010 година относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел IV — Съд

text:
               25.9.2010

               BG

               Официален вестник на Европейския съюз

               L 252/85

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел IV — Съд
   (2010/500/ЕС)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2008 година (1),
   като взе предвид окончателните годишни отчети на Европейските общности за финансовата 2008 година — том I (C7-0175/2009) (2),
   като взе предвид годишния доклад на Съда пред органа по освобождаването от отговорност относно вътрешните одити, осъществени през 2008 г.,
   като взе предвид годишния доклад на Сметната палата за изпълнението на бюджета за финансовата 2008 година, придружен от отговорите на проверените институции (3),
   като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО, както и член 314, параграф 10 и членове 317, 318 и 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол (A7-0079/2010),

               1.

               Освобождава от отговорност секретаря на Съда във връзка с изпълнението на бюджета на Съда за финансовата 2008 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ L 71, 14.3.2008 г.

      (2)  ОВ C 273, 13.11.2009 г., стр. 1.

      (3)  ОВ C 269, 10.11.2009 г., стр. 1.

      (4)  ОВ C 273, 13.11.2009 г., стр. 122.

      (5)  ОВ L 248, 16.9.2002 г., стр. 1.
    ---documentbreak---

               25.9.2010

               BG

               Официален вестник на Европейския съюз

               L 252/86

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 5 май 2010 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2008 година, раздел IV — Съд
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2008 година (1),
   като взе предвид окончателните годишни отчети на Европейските общности за финансовата 2008 година — том I (C7-0175/2009) (2),
   като взе предвид годишния доклад на Съда пред органа по освобождаването от отговорност относно вътрешните одити, осъществени през 2008 г.,
   като взе предвид годишния доклад на Сметната палата за изпълнението на бюджета за финансовата 2008 година, придружен от отговорите на проверените институции (3),
   като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),
   като взе предвид член 272, параграф 10 и членове 274, 275 и 276 от Договора за ЕО, както и член 314, параграф 10 и членове 317, 318 и 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5) (Финансовия регламент), и по-специално членове 50, 86, 145, 146 и 147 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол (A7-0079/2010),

               1.

               Отбелязва, че през 2008 г. Съдът е разполагал с бюджетни кредити за поети задължения в общ размер от 297 милиона евро (275 милиона евро през 2007 г.) при степен на усвояване от 98,20 %, което е над средната стойност за другите институции (95,67 %).

               2.

               Отбелязва, че Сметната палата е посочила в годишния си доклад, че извършеният от нея одит на сключен от Съда договор за предоставяне на услуги (след провеждане на открита тръжна процедура за възлагане на обществена поръчка съвместно с държава-членка) е показал слабости в системата за вътрешен контрол при провеждането на тръжната процедура; отбелязва, че Сметната палата е установила също, че в резултат на това на оферентите е даден твърде кратък срок за набавяне на тръжната документация (нарушение на член 98 от Финансовия регламент), а обявлението за поръчка информира както за задължението за подаване на офертите само на един език (нарушение на член 125в от правилата за прилагане (6) на Финансовия регламент), така и за провеждане на закрита среща за отваряне на тръжните документи (нарушение на член 118, параграф 3 от правилата за прилагане).

               3.

               Отбелязва пояснението на Съда, и по-конкретно че макар и сгъстен, графикът спазва изрично предвидените във Финансовия регламент срокове; отбелязва, че причината за краткия срок е необходимостта от възлагане на поръчката към такава дата, че спечелилият поръчката оферент да има възможност да започне работа след предоставянето на новия сграден комплекс, както и необходимостта да се предвиди достатъчно време, за да се даде възможност на оферентите да подготвят офертата си.

               4.

               Отбелязва пояснението на Съда, че недостатъчната съгласуваност е причината, поради която в обявлението за поръчката е предвидено, че оферти се подават само на френски език (обичайна практика в съответната държава-членка), докато в спецификацията е предвидено офертите да може да се подават на всеки от официалните езици на Европейския съюз, както и пояснението, че ако оферентите бяха изразили желание да присъстват на срещата на комисията по отварянето на офертите, те щяха да бъдат допуснати да присъстват.

               5.

               Подкрепя предложението на Сметната палата, съгласно което Съдът следва да въведе подобрени процедури за възлагане на обществени поръчки с оглед да се помогне на оправомощените служби да организират тръжните процедури и да контролират спазването на нормативните изисквания.

               6.

               Отбелязва, че с изключение на забележките по горепосочената процедура за възлагане на обществена поръчка, в годишния доклад на Сметната палата не се посочват други констатации по отношение на Съда.

               7.

               Отбелязва със задоволство ефективното функциониране на наскоро създадения отдел за вътрешен одит към Съда и приветства неговите препоръки относно утвърждаването, разрешаването и изплащането на разходите, както и факта, че препоръките вече са в процес на изпълнение, по-специално преразглеждането на системата за делегиране и условията на вторично делегиране, самооценката на системите за вътрешен контрол, повишаването на броя на последващите проверки и подобренията в процедурите за документиране; отбелязва също резултатите от одита на спазването на законовите задължения във връзка с отчитането и разкриването на бюджетна и финансова информация, вследствие на които бяха въведени мерки за подобряване на управлението и вътрешния контрол на обществените поръчки, както и одити на процедурите за възлагане на обществени поръчки за библиотеката и на компенсационните надбавки.

               8.

               Приветства непрекъснатото намаляване на продължителността на производствата пред Съда, и в частност значителното намаляване на продължителността на преюдициалните производства; счита, че това намаляване все още е незадоволително; отбелязва намаляването на броя на приключените дела (333 решения и 161 определения спрямо 379 и 172 съответно през 2007 г.), отбелязва обаче, че броят на делата по реда на преюдициалното производство е значително по-висок; също така отбелязва, че през 2008 г. броят на заведените дела (592) е най-високият от 1979 г. досега, което доведе до незначително нарастване на броя на висящите дела в края на 2008 г. (767 дела; 741 дела в края на 2007 г.).

               9.

               Приветства факта, че през 2008 г. Първоинстанционният съд отчита 52 % увеличение на броя на приключените дела, както и известно намаляване на продължителността на производствата, което все още е незадоволително; отбелязва обаче, че броят на заведените дела през 2008 г. е изключително висок (629 заведени дела спрямо 522 през 2007 г.), поради което броят на висящите дела продължава да се увеличава и за Първоинстанционния съд (от 1 154 през 2007 г. на 1 178 през 2008 г.).

               10.

               Отбелязва, че Съдът на публичната служба, който през 2008 г. отчете първото си тригодишно частично подновяване, приключи по-малко дела, отколкото през 2007 г., но въпреки това броят на висящите дела леко спада (от 235 през 2007 г. на 217 през 2008 г.) поради значително по-малкия брой нови искови молби (111 спрямо 157 през 2007 г.).

               11.

               Приветства новата интегрирана система за управление и финансов контрол (SAP), функционираща от 1 януари 2008 г., която даде възможност за значителни икономии на бюджетни средства и повиши ефективността за трите участващи институции (Съвета, Съда и Сметната палата).

               12.

               Приветства настоящото успешно междуинституционално сътрудничество със Сметната палата в областта на обучението.

               13.

               Отбелязва последващите действия, предприети от Съда във връзка със забележките, отправени от Парламента и Сметната палата в предходните решения за освобождаване от отговорност и доклади, и по-специално приветства мерките, предприети за установяване на процедура за подбор за набирането на договорно наети служители със спомагателни функции; въпреки това изразява съжаление по повод нежеланието на Съда да публикува декларациите за финансовите интереси на членовете си и изисква от него да приложи без забавяне тази практика.

               14.

               Отправя похвала към Съда за неговата установена практика да включва в годишния си отчет за дейността раздел, който представя последващите действия, предприети през годината в резултат на предходните решения на Парламента за освобождаване от отговорност и на докладите на Сметната палата.

      (1)  ОВ L 71, 14.3.2008 г.

      (2)  ОВ C 273, 13.11.2009 г., стр. 1.

      (3)  ОВ C 269, 10.11.2009 г., стр. 1.

      (4)  ОВ C 273, 13.11.2009 г., стр. 122.

      (5)  ОВ L 248, 16.9.2002 г., стр. 1.

      (6)  Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (ОВ L 357, 31.12.2002 г., стр. 1).


title: 2012/364/ЕС: Решение на Съвета от 25 юни 2012 година за позицията, която да бъде взета от Европейския съюз в рамките на Съвместния комитет на ЕИП относно изменението на приложение II (Технически правила, стандарти, изпитвания и сертифициране) към Споразумението за ЕИП

text:
               7.7.2012

               BG

               Официален вестник на Европейския съюз

               L 177/5

         РЕШЕНИЕ НА СЪВЕТА
   от 25 юни 2012 година
   за позицията, която да бъде взета от Европейския съюз в рамките на Съвместния комитет на ЕИП относно изменението на приложение II (Технически правила, стандарти, изпитвания и сертифициране) към Споразумението за ЕИП
   (2012/364/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 2, член 114, параграф 1 и член 207, параграф 2 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Регламент (ЕО) № 764/2008 на Европейския парламент и на Съвета от 9 юли 2008 г. относно установяване на процедурите, свързани с прилагането на някои национални технически правила за продукти, законно предлагани на пазара в други държави-членки (2) трябва да бъде включен в Споразумението за Европейското икономическо пространство (наричано по-долу „Споразумението за ЕИП“).

               (2)

               Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти (3) трябва да бъде включен в Споразумението за ЕИП.

               (3)

               Решение № 768/2008/ЕО на Европейския парламент и на Съвета от 9 юли 2008 г. относно обща рамка за предлагането на пазара на продукти (4) трябва да бъде включено в Споразумението за ЕИП.

               (4)

               В Решение № 768/2008/ЕО се установяват общи принципи и референтни разпоредби за бъдещото законодателство, хармонизиращо условията за предлагане на пазара на продукти, и референтен текст за действащото законодателство.

               (5)

               С Регламент (ЕО) № 764/2008 се отменя Решение № 3052/95/ЕО на Европейския парламент и на Съвета от 13 декември 1995 г. за установяване на процедура за обмен на информация относно взети национални мерки, които дерогират принципа на свободното движение на стоки в рамките на Общността (5), което е включено в Споразумението за ЕИП. Следователно Споразумението за ЕИП следва да бъде изменено, за да бъде отчетен Регламент (ЕО) № 764/2008.

               (6)

               С Регламент (ЕО) № 765/2008 се отменя Регламент (ЕИО) № 339/93 на Съвета от 8 февруари 1993 г. относно проверките за съответствие с правилата за безопасност на продуктите при продукти, внасяни от трети страни (6), който е включен в Споразумението за ЕИП. Следователно Споразумението за ЕИП следва да бъде изменено, за да бъде отчетен Регламент (ЕО) № 765/2008.

               (7)

               С Решение № 768/2008/ЕО се отменя Решение № 93/465/ЕИО на Съвета от 22 юли 1993 г. относно модулите за различните фази на процедурите за оценяване на съответствието и правилата за поставяне и използване на маркировката за съответствие СЕ, които са предназначени за използване в директивите за техническо хармонизиране (7), което е включено в Споразумението за ЕИП. Следователно Споразумението за ЕИП следва да бъде изменено, за да бъде отчетено Решение № 768/2008/ЕО.

               (8)

               Ето защо приложение II към Споразумението за ЕИП следва да бъде съответно изменено.

               (9)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която Съюзът заема в рамките на Съвместния комитет на ЕИП във връзка с предложеното изменение на приложение II (Технически правила, стандарти, изпитвания и сертифициране) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 25 юни 2012 година.

            За Съвета

            Председател

         C. ASHTON

      (1)  ОВ L 305, 30.11.1994 г., стр. 6.

      (2)  ОВ L 218, 13.8.2008 г., стр. 21.

      (3)  ОВ L 218, 13.8.2008 г., стр. 30.

      (4)  ОВ L 218, 13.8.2008 г., стр. 82.

      (5)  ОВ L 321, 30.12.1995 г., стр. 1.

      (6)  ОВ L 40, 17.2.1993 г., стр. 1.

      (7)  ОВ L 220, 30.8.1993 г., стр. 23.

      ПРОЕКТ НА
      РЕШЕНИЕ № …/2012 НА СЪВМЕСТНИЯ КОМИТЕТ НА ЕИП
      от
      за изменение на приложение II (Технически правила, стандарти, изпитвания и сертифициране) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, и по-специално член 98 от него,
      като има предвид, че:

                  (1)

                  Регламент (ЕО) № 764/2008 на Европейския парламент и на Съвета от 9 юли 2008 г. относно установяване на процедурите, свързани с прилагането на някои национални технически правила за продукти, законно предлагани на пазара в други държави-членки (1) трябва да бъде включен в Споразумението за Европейското икономическо пространство (наричано по-долу „Споразумението за ЕИП“).

                  (2)

                  Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти (2) трябва да бъде включен в Споразумението за ЕИП.

                  (3)

                  Решение № 768/2008/ЕО на Европейския парламент и на Съвета от 9 юли 2008 г. относно обща рамка за предлагането на пазара на продукти (3) трябва да бъде включено в Споразумението за ЕИП.

                  (4)

                  В Решение № 768/2008/ЕО се установяват общи принципи и референтни разпоредби за бъдещото законодателство, хармонизиращо условията за предлагане на пазара на продукти, и референтен текст за действащото законодателство.

                  (5)

                  С Регламент (ЕО) № 764/2008 се отменя Решение № 3052/95/ЕО на Европейския парламент и на Съвета от 13 декември 1995 г. за установяване на процедура за обмен на информация относно взети национални мерки, които дерогират принципа на свободното движение на стоки в рамките на Общността (4), което е включено в Споразумението за ЕИП. Следователно Споразумението за ЕИП следва да бъде изменено, за да бъде отчетен Регламент (ЕО) № 764/2008.

                  (6)

                  С Регламент (ЕО) № 765/2008 се отменя Регламент (ЕИО) № 339/93 на Съвета от 8 февруари 1993 г. относно проверките за съответствие с правилата за безопасност на продуктите при продукти, внасяни от трети страни (5), който е включен в Споразумението за ЕИП. Следователно Споразумението за ЕИП следва да бъде изменено, за да бъде отчетен Регламент (ЕО) № 765/2008.

                  (7)

                  С Решение № 768/2008/ЕО се отменя Решение 93/465/ЕИО на Съвета от 22 юли 1993 г. относно модулите за различните фази на процедурите за оценяване на съответствието и правилата за поставяне и използване на маркировката за съответствие СЕ, които са предназначени за използване в директивите за техническо хармонизиране (6), което е включено в Споразумението за ЕИП. Следователно Споразумението за ЕИП следва да бъде изменено, за да бъде отчетено Решение № 768/2008/ЕО.

                  (8)

                  Ето защо приложение II към Споразумението за ЕИП следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Глава ХIХ от приложение II към Споразумението за ЕИП се изменя, както следва:

                  1.

                  Текстът в точка 3б (Регламент (ЕИО) № 339/93 на Съвета) се заменя със следното:
                  „32008 R 0765: Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) № 339/93 (ОВ L 218, 13.8.2008 г., стр. 30).
                  За целите на настоящото споразумение разпоредбите на регламента се четат със следните адаптации:

                              а)

                              в края на член 4, параграф 2 се добавя следното:
                              „Лихтенщайн също се обръща към националния орган по акредитация на Швейцария за продуктовите сектори, обхванати от Споразумението между Европейската общност и Конфедерация Швейцария за взаимно признаване по отношение на оценката за съответствие и по отношение на които изискванията на Швейцария и на Общността се смятат за еднакви в съответствие с член 1, параграфи 2 и 3 от посоченото споразумение.“

                              б)

                              Продуктите, изнасяни от Лихтенщайн за другите договарящи се страни, може да бъдат подложени на гранична проверка в съответствие с членове 27—29.“

                  2.

                  Текстът в точка 3г (Решение 93/465/ЕИО на Съвета) се заменя със следното:
                  „32008 D 0768: Решение № 768/2008/ЕО на Европейския парламент и на Съвета от 9 юли 2008 г. относно обща рамка за предлагането на пазара на продукти и за отмяна на Решение 93/465/ЕИО (ОВ L 218, 13.8.2008 г., стр. 82).“

                  3.

                  Текстът в точка 3е (Решение № 3052/95/ЕО на Европейския парламент и на Съвета) се заменя със следното:
                  „32008 R 0764: Регламент (ЕО) № 764/2008 на Европейския парламент и на Съвета от 9 юли 2008 г. относно установяване на процедурите, свързани с прилагането на някои национални технически правила за продукти, законно предлагани на пазара в други държави-членки, и за отмяна на Решение № 3052/95/ЕО (ОВ L 218, 13.8.2008 г., стр. 21).
                  За целите на настоящото споразумение разпоредбите на регламента се четат със следните адаптации:
                  Регламентът се прилага само за продукти, обхванати от член 8, параграф 3 от Споразумението.
                  Регламентът не се прилага по отношение на Лихтенщайн във връзка с продукти, обхванати от приложение I, глави XII и XXVII от приложение II и протокол 47 към Споразумението, докато Споразумението между Европейската общност и Конфедерация Швейцария относно търговията със селскостопански продукти се прилага за Лихтенщайн.“

                  4.

                  В точка 3з (Директива 2001/95/ЕО на Европейския парламент и на Съвета) се добавя следното:
                  „изменена със:

                              —

                                 32008 R 0765: Регламент (ЕО) № 765/2008 на Европейския парламент и на Съвета от 9 юли 2008 г. (ОВ L 218, 13.8.2008 г., стр. 30).“

            Член 2
      Текстовете на регламенти (ЕО) № 764/2008 и (ЕО) № 765/2008 и Решение № 768/2008/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на …, при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (7).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L 218, 13.8.2008 г., стр. 21.

         (2)  ОВ L 218, 13.8.2008 г., стр. 30.

         (3)  ОВ L 218, 13.8.2008 г., стр. 82.

         (4)  ОВ L 321, 30.12.1995 г., стр. 1.

         (5)  ОВ L 40, 17.2.1993 г., стр. 1.

         (6)  ОВ L 220, 30.8.1993 г., стр. 23.

         (7)  [Без отбелязани конституционни изисквания.] [С отбелязани конституционни изисквания.]


title: 2007/673/ЕО: Решение на Съвета от 15 октомври 2007 година за изменение на акта на Съвета за приемане на правила, приложими по отношение на досиетата за анализ на Европол

text:
               20.10.2007

               BG

               Официален вестник на Европейския съюз

               L 277/23

      РЕШЕНИЕ НА СЪВЕТА

   от 15 октомври 2007 година
   за изменение на акта на Съвета за приемане на правила, приложими по отношение на досиетата за анализ на Европол
   (2007/673/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като има предвид Конвенцията, приета на основание член К.3 от Договора за Европейския съюз, за създаването на Европейска полицейска служба (Конвенция за Европол) (1), и по-специално член 10, параграф 1 от нея,
   като има пред вид инициативата на Република Финландия,
   като има предвид становището на Европейския парламент (2),
   като има предвид подготвения проект от управителния съвет на Европол,
   като има предвид, че:

               (1)

               В дял III Конвенцията за Европол предвижда работни досиета за целите на анализа; с протокола, изготвен на основание на член 43, параграф 1 от Конвенцията за Европол, бяха направени изменения в тази част; по-специално, бяха изменени членове 10, 12, 16 и 21 от Конвенцията за Европол, които очертават рамката за създаване на досиета за анализ, както и за събиране, обработка, използване и заличаване на лични данни, които се съдържат в тях.

               (2)

               С Акт на Съвета (1999/С 26/01) от 3 ноември 1998 г. за приемане на правила, приложими по отношение на досиетата за анализ на Европол (3), бяха приети правила за прилагане по отношение на работни досиета за целите на анализа (наричани по-долу „правилата“). Необходимо е тези правила да бъдат изменени вследствие на промените, въведени с посочения протокол в Конвенцията за Европол. Актът следва да бъде съответно изменен,

               (3)

               След консултации със съвместния надзорен орган,

         РЕШИ:
   Член 1
   Акт на Съвета (1999/С 26/01) за приемане на правила, приложими по отношение на досиетата за анализ на Европол, се изменя, както следва:

               1.

               Член 3, параграф 1, трета алинея се заменя със следното:
               „След получаването на данните ще бъде определено възможно най-скоро до каква степен те ще бъдат въведени в специално досие.“

               2.

               Член 5, параграф 3 се заменя със следното:
               „3.   Заповедите, посочени в настоящия член, включително и последващи изменения, се изготвят в съответствие с процедурата, посочена в член 12 от Конвенцията за Европол.“

               3.

               Член 7 се изменя, както следва:

                           а)

                           в параграф 1 четвърта алинея се заменя със следното:
                           „Преценката на нуждата от продължаващо съхранение на работно досие за анализ, в съответствие с член 12, параграф 4 от Конвенцията за Европол, ще се извършва от участниците в анализа. На основание на тази преценка директорът взема решение за запазването или закриването на досието. Директорът информира управителния съвет за своето решение.“

                           б)

                           параграф 3 се заменя със следното:
                           „3.   Личните данни не може да се задържат за срок, по-дълъг от посочения в член 12, параграф 4 от Конвенцията за Европол. Когато в резултат от продължаващото съхранение на определено досие за анализ данните, касаещи лица, посочени в член 6, параграфи от 3 до 6, се съхраняват в досие за период, по-дълъг от пет години, Общият надзорен орган следва да бъде информиран за това.“

               4.

               Член 12 се изменя, както следва:

                           а)

                           в параграф 2 първата алинея се заличава, а номерът на параграфа — 2, се премества пред текста на втората алинея;

                           б)

                           параграф 3 се заменя със следното:
                           „3.   Дейностите по анализа и разпространението на резултатите от анализа могат да започнат незабавно след отварянето на досието за анализ в съответствие с член 12, параграф 1 от Конвенцията за Европол. В случай че управителният съвет инструктира директора на Европол да измени определена заповед за откриване или да закрие досието, данните, които може да не са включени в досието, или, ако досието трябва да се закрие — всички данни, съдържащи се в това досие, се изтриват незабавно.“.

               5.

               Добавя се следният член:
               „Член 12 a
               Участниците в проекта за анализ по смисъла на член 10, параграф 2 от Конвенцията за Европол се оправомощават да извличат данни, само след като са акредитирани от Европол и са преминали обучение относно техните специфични задължения, произтичащи от правната рамка на Европол.“

               6.

               Член 15, параграфи 4 и 5 се заличават.

         Член 2
   Настоящото решение влиза в сила на първия ден след публикуването му в Официален вестник на Европейския съюз.

      Съставено в Люксембург на 15 октомври 2007 година.

            За Съвета

            Председател

         L. AMADO

      (1)  ОВ C 316, 27.11.1995 г., стр. 2. Конвенция, последно изменена с протокола, изготвен на основание член 43, параграф 1 от Конвенцията за създаване на Европейска полицейска служба (Конвенцията за Европол), за изменение на посочената конвенция (ОВ C 2, 6.1.2004 г., стр. 3).

      (2)  Становище от 4 септември 2007 г. (все още непубликувано в Официален вестник).

      (3)  ОВ C 26, 30.1.1999 г., стр. 1. Акт, последно изменен с Акт на Съвета от 19 декември 2002 г. за изменение на Условията за работа на служителите на Европол (ОВ C 24, 31.1.2003 г., стр. 1).


title: 2010/624/ЕС: Решение на Европейската централна банка от 14 октомври 2010 година относно администрирането на операциите по вземане и отпускане на кредити, извършени от Съюза в рамките на европейския механизъм за финансово стабилизиране (ЕЦБ/2010/17)

text:
               20.10.2010

               BG

               Официален вестник на Европейския съюз

               L 275/10

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 14 октомври 2010 година
   относно администрирането на операциите по вземане и отпускане на кредити, извършени от Съюза в рамките на европейския механизъм за финансово стабилизиране
   (ЕЦБ/2010/17)
   (2010/624/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 122, параграф 2 и член 132, параграф 1 от него,
   като взе предвид Устава на Европейската система на централните банки и на Европейската централна банка, и по-специално членове 17 и 21 и член 34.1 от него,
   като взе предвид Регламент (ЕС) № 407/2010 на Съвета от 11 май 2010 г. за създаване на европейски механизъм за финансово стабилизиране (1), и по-специално член 8 от него,
   като има предвид, че:

               (1)

               Регламент (ЕС) № 407/2010 предвижда възможност за финансова помощ от Съюза за държави-членки, които изпитват или са изправени пред сериозна заплаха от тежки смущения в икономиката или финансите, причинени от извънредни обстоятелства извън техния контрол, под формата на заеми или кредитни линии, предоставяни по решение на Съвета на Европейския съюз.

               (2)

               Съгласно член 8 от Регламент (ЕС) № 407/2010 Европейската комисия изготвя съвместно с Европейската централна банка (ЕЦБ) необходимите договорености по управлението на заемите. Плащанията на дължимите по заемите главница и лихва се превеждат от държавата-членка бенефициер по сметка при ЕЦБ четиринадесет TARGET2 работни дни преди съответните дати на падеж.

               (3)

               За изпълнението на предвидените за ЕЦБ задачи съгласно Регламент (ЕС) № 407/2010 ЕЦБ счита за целесъобразно откриването, при искане, на целеви сметки за Комисията и националните централни банки на държавите-членки бенефициери,

         ПРИЕ НАСТОЯЩОТО РЕШЕНИЕ:
   Член 1
   ЕЦБ изпълнява задачите във връзка с администрирането на заеми и извършва плащания, свързани с операциите на Съюза по вземане и отпускане на кредити в рамките на европейския механизъм за финансово стабилизиране, съгласно предвиденото в Регламент (ЕС) № 407/2010.
   Член 2
   По искане на Комисията ЕЦБ открива сметки на името на Комисията и по искане на национална централна банка на държава-членка бенефициер открива сметки на името на тази национална централна банка.
   Член 3
   Сметките, посочени в член 2, се използват за обработка на плащания във връзка с европейския механизъм за финансово стабилизиране в полза на държавите-членки.
   Член 4
   ЕЦБ заплаща лихва върху салда, които се задържат овърнайт по такива сметки, в размер, равен на приложимия лихвен процент на ЕЦБ за депозитно улеснение, като се използва лихвената конвенция „реален брой изминали дни върху 360“.
   Член 5
   Изпълнителният съвет на ЕЦБ взема всички мерки, необходими за привеждане в действие на настоящото решение.
   Член 6
   Настоящото решение влиза в сила в деня след публикуването му в Официален вестник на Европейския съюз.

      Съставено във Франкфурт на Майн на 14 октомври 2010 година.

            Председател на ЕЦБ

         Jean-Claude TRICHET

      (1)  ОВ L 118, 12.5.2010 г., стр. 1.